
58 DR 31.3.2014 

 

supaya melalui kaedah management buyout iaitu memberi ruang kepada kepimpinan dan 
pengurusan syarikat itu melalui modal, melalui pinjaman mudah alih dan sebagainya untuk 
mengambil alih daripada kerajaan ataupun tokoh-tokoh tertentu. Akan tetapi apabila 
peluang sebegitu timbul, ia tidak digunakan pula oleh kerajaan. 

Oleh sebab itu saya beri contoh hari ini iaitu mengenai penjualan sebuah syarikat 
yang sepatutnya menjadi kebanggaan profesional Melayu bumiputera iaitu CTRM. CTRM 
ialah sebuah syarikat berteknologi tinggi yang terlibat membekalkan komponen-komponen 
terutamanya sayap kepada Boeing. Antara syarikat yang terbesar dengan mempunyai buku 
order sehingga RM8 bilion. 

Tahun lepas saya telah menimbulkan perkara ini di luar Dewan. Saya telah 
nyatakan kepada kerajaan, kalau tidak mahu untuk membuat tender terbuka supaya 
kerajaan mendapat nilai terbaik daripada syarikat CTRM ini, maka buka peluang tawarkan 
syarikat ini untuk dibeli oleh pengurusan CTRM kerana mereka telah membangunkan 
syarikat ini sehingga menjadi satu syarikat antara yang terbesar di rantau ini. Akan tetapi 
kerajaan pimpinan Yang Berhormat Pekan buat endah tidak endah, seterusnya syarikat itu 
dijual kepada anak syarikat milik Tan Sri Syed Mokhtar Al-Bukhari pada harga sebanyak 
RM298 juta. Syarikat itu tahun lepas dijual pada harga RM298 juta. Walaupun kita kritik, 
walaupun kita bawa isu itu tetapi tidak diambil tahu. 

Menariknya Tuan Yang di-Pertua, bulan ini sebuah lagi syarikat yang lebih kecil 
daripada CTRM tetapi syarikat swasta seratus peratus tetapi terlibat di dalam industri yang 
sama. Ia juga membekalkan komponen komposit untuk aeronautik. Syarikat ini lebih kecil, 
syarikatnya bernama UPECA Technologies. Syarikat ini lebih kecil dan saya akan buktikan 
dengan angka-angka. Ia telah dibeli oleh sebuah syarikat dari UK, Senior Plc pada harga 
RM415 juta, hampir dua kali ganda lebih mahal daripada CTRM sedangkan semua angka 
kewangan menunjukkan CTRM itu dua kali ganda lebih besar daripada UPECA ini. 

■1610 

 Contoh, ambil dari segi perolehan CTRM syarikat yang diuruskan oleh profesional 
Melayu, RM352 juta perolehan bagi tahun berakhir 31 Disember 2012. Bagi Syarikat 
UPECA bagi tempoh yang sama perolehan hanya RM139 juta. Dari segi keuntungan 
sebelum cukai 31 Disember 2012 RM17 juta, UPECA hanya RM8 juta. Akan tetapi oleh 
kerana penjualan CTRM dibuat tanpa tender terbuka dan dirundingkan di belakang akhirnya 
syarikat yang besar dan sangat penting ini yang sepatutnya jadi kebanggaan dijual pada 
harga yang murah kepada Tan Sri Syed Mokhtar Albukhary sedangkan syarikat swasta lain 
yang jauh lebih kecil dibayar dua kali ganda daripada pelabur asing.   

 Jadi, saya hendak ingatkan yang begini, bukankah kalaulah ‘kerajaan Pekan’ yang 
dipimpin oleh Yang Berhormat Pekan ambil peka tentang perkara ini. Bukankah kalau dijual 
kepada pengurusan bumiputera yang menjaga CTRM, apabila mereka bangunkan, mereka 
bahagikan saham sesama mereka apabila nilai itu dapat dijual kepada orang lain yang kaya 
adalah profesional Melayu bumiputera. Mereka mendapat modal untuk melibatkan diri pula 
di dalam business yang lain. Oleh sebab itu, lepas ini Yang Berhormat Pengerang ya. Oleh 
sebab itu Tuan Yang di-Pertua, kita boleh sahaja bincang fasal keperluan ini dan 
sebagainya tetapi kembali persoalan asas.  

Persoalannya ialah pertimbangan dan keputusan yang dibuat setakat ini oleh 
kerajaan pimpinan Yang Berhormat Pekan tidak menunjukkan pun dia peka kepada rakyat. 
Baik yang paling bawah sekali yang miskin ini akan kena GST dan harga barang mahal. 
Baik golongan profesional pertengahan harga rumah pun mahal, bila ada peluang untuk 
melibatkan diri dalam syarikat yang dia sendiri urus pun tidak dapat peluang. Oleh sebab itu 
kalau kita tidak ubah cara dan juga pendekatan dan meletakkan dulu kepentingan rakyat di 
depan berkali-kalilah dalam sidang ini kita akan terus membahaskan soal belanjawan 
tambahan. Akan tetapi kesannya kepada rakyat akan terus teruk sampai sekarang. Yang 
Berhormat Pengerang tadi hendak mencelah? Hilang sudah. Ada yang lain hendak 
mencelah? Tidak apa kita tunggu Yang Berhormat Pengerang [Disampuk] Yang Berhormat 
Pengerang orang Johor, orang Terengganu kata “Pengerang”.   

 Dato' Sri Azalina Dato' Othman Said [Pengerang]: Terima kasih ya sahabat. 

Jadi soalan saya ini saya hendak tanya bila kita cakap tentang subsidi ya, yang sekarang ini 
keadaan yang begitu bergelora dalam ekonomi dunia. Apakah cadangan yang boleh kita 
buat? Contohnya apa pandangan bila subsidi juga didapati oleh orang asing, pekerja asing 
dan sebagainya? Terima kasih. 



supaya melalui kaedah management buyout iaitu memberi ruang kepada kepimpinan dan pengurusan syarikat itu melalui modal, melalui pinjaman mudah alih dan sebagainya untuk mengambil alih daripada kerajaan ataupun tokoh-tokoh tertentu. Akan tetapi apabila peluang sebegitu timbul, ia tidak digunakan pula oleh kerajaan. Oleh sebab itu saya beri contoh hari ini iaitu mengenai penjualan sebuah syarikat yang sepatutnya menjadi kebanggaan profesional Melayu bumiputera iaitu CTRM. CTRM ialah sebuah syarikat berteknologi tinggi yang terlibat membekalkan komponen-komponen terutamanya sayap kepada Boeing. Antara syarikat yang terbesar dengan mempunyai buku order sehingga RM8 bilion. Tahun lepas saya telah menimbulkan perkara ini di luar Dewan. Saya telah nyatakan kepada kerajaan, kalau tidak mahu untuk membuat tender terbuka supaya kerajaan mendapat nilai terbaik daripada syarikat CTRM ini, maka buka peluang tawarkan syarikat ini untuk dibeli oleh pengurusan CTRM kerana mereka telah membangunkan syarikat ini sehingga menjadi satu syarikat antara yang terbesar di rantau ini. Akan tetapi kerajaan pimpinan Yang Berhormat Pekan buat endah tidak endah, seterusnya syarikat itu dijual kepada anak syarikat milik Tan Sri Syed Mokhtar Al-Bukhari pada harga sebanyak RM298 juta. Syarikat itu tahun lepas dijual pada harga RM298 juta. Walaupun kita kritik, walaupun kita bawa isu itu tetapi tidak diambil tahu. Menariknya Tuan Yang di-Pertua, bulan ini sebuah lagi syarikat yang lebih kecil daripada CTRM tetapi syarikat swasta seratus peratus tetapi terlibat di dalam industri yang sama. Ia juga membekalkan komponen komposit untuk aeronautik. Syarikat ini lebih kecil, syarikatnya bernama UPECA Technologies. Syarikat ini lebih kecil dan saya akan buktikan dengan angka-angka. Ia telah dibeli oleh sebuah syarikat dari UK, Senior Plc pada harga RM415 juta, hampir dua kali ganda lebih mahal daripada CTRM sedangkan semua angka kewangan menunjukkan CTRM itu dua kali ganda lebih besar daripada UPECA ini. #1610. Contoh, ambil dari segi perolehan CTRM syarikat yang diuruskan oleh profesional Melayu, RM352 juta perolehan bagi tahun berakhir 31 Disember 2012. Bagi Syarikat UPECA bagi tempoh yang sama perolehan hanya RM139 juta. Dari segi keuntungan sebelum cukai 31 Disember 2012 RM17 juta, UPECA hanya RM8 juta. Akan tetapi oleh kerana penjualan CTRM dibuat tanpa tender terbuka dan dirundingkan di belakang akhirnya syarikat yang besar dan sangat penting ini yang sepatutnya jadi kebanggaan dijual pada harga yang murah kepada Tan Sri Syed Mokhtar Albukhary sedangkan syarikat swasta lain yang jauh lebih kecil dibayar dua kali ganda daripada pelabur asing. Jadi, saya hendak ingatkan yang begini, bukankah kalaulah 'kerajaan Pekan' yang dipimpin oleh Yang Berhormat Pekan ambil peka tentang perkara ini. Bukankah kalau dijual kepada pengurusan bumiputera yang menjaga CTRM, apabila mereka bangunkan, mereka bahagikan saham sesama mereka apabila nilai itu dapat dijual kepada orang lain yang kaya adalah profesional Melayu bumiputera. Mereka mendapat modal untuk melibatkan diri pula di dalam business yang lain. Oleh sebab itu, lepas ini Yang Berhormat Pengerang ya. Oleh sebab itu Tuan Yang di-Pertua, kita boleh sahaja bincang fasal keperluan ini dan sebagainya tetapi kembali persoalan asas. Persoalannya ialah pertimbangan dan keputusan yang dibuat setakat ini oleh kerajaan pimpinan Yang Berhormat Pekan tidak menunjukkan pun dia peka kepada rakyat. Baik yang paling bawah sekali yang miskin ini akan kena GST dan harga barang mahal. Baik golongan profesional pertengahan harga rumah pun mahal, bila ada peluang untuk melibatkan diri dalam syarikat yang dia sendiri urus pun tidak dapat peluang. Oleh sebab itu kalau kita tidak ubah cara dan juga pendekatan dan meletakkan dulu kepentingan rakyat di depan berkali-kalilah dalam sidang ini kita akan terus membahaskan soal belanjawan tambahan. Akan tetapi kesannya kepada rakyat akan terus teruk sampai sekarang. Yang Berhormat Pengerang tadi hendak mencelah? Hilang sudah. Ada yang lain hendak mencelah? Tidak apa kita tunggu Yang Berhormat Pengerang [Disampuk] Yang Berhormat Pengerang orang Johor, orang Terengganu kata "Pengerang". Dato' Sri Azalina Dato' Othman Said [Pengerang]: Terima kasih ya sahabat. Jadi soalan saya ini saya hendak tanya bila kita cakap tentang subsidi ya, yang sekarang ini keadaan yang begitu bergelora dalam ekonomi dunia. Apakah cadangan yang boleh kita buat? Contohnya apa pandangan bila subsidi juga didapati oleh orang asing, pekerja asing dan sebagainya? Terima kasih.